《山城晚望》
清代·李确

南山带城曲如抱，清溪绕郭明于缟。溪边红树岭头云，秋去无人共幽讨。

登城倚阑发浩歌，俯仰岁月悲蹉跎。天地岂是有情者，人何对此伤情多。

无情物态年年好，有情之人空复老。不信问之往来潮，沧桑岁度蓬莱岛。

作者简介：李确，字潜初，原名天植，字因仲，平湖人。明崇祯癸酉举人。有《蜃园诗集》。